CELEX: 52007SC0620
Language: sk
Date: 2007-05-16 00:00:00
Title: Odporúčanie pre rozhodnutie Rady, ktorým sa zrušuje rozhodnutie 2004/917/ES o existencii nadmerného schodku v Grécku

Dôležité právne oznámenie

|

52007SC0620

Odporúčanie pre rozhodnutie Rady, ktorým sa zrušuje rozhodnutie 2004/917/ES o existencii nadmerného schodku v Grécku  /* SEK/2007/0620 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 16.5.2007SEK(2007) 620 v konečnom zneníOdporúčanie preROZHODNUTIE RADY,ktorým sa zrušuje rozhodnutie 2004/917/ES o existencii nadmerného schodku v Grécku(predložená Komisiou)DÔVODOVÁ SPRÁVA1. SÚVISLOSTIV čLÁNKU 104 ZMLUVY SA USTANOVUJE, žE čLENSKÉ šTÁTY MUSIA PREDCHÁDZAť NADMERNÝM DEFICITOM A USTANOVUJE SA V ňOM POSTUP NA ICH IDENTIFIKÁCIU A ODSTRÁNENIE. POSTUP PRI NADMERNOM DEFICITE (EDP) JE PODROBNE POPÍSANÝ V NARIADENÍ RADY (ES) č. 1467/97 O URÝCHľOVANÍ A OBJASňOVANÍ VYKONANIA POSTUPU PRI NADMERNOM SCHODKU [1], ktoré je súčasťou Paktu stability a rastu. Podľa článku 104 ods. 2 zmluvy musí Komisia monitorovať dodržiavanie rozpočtovej disciplíny na základe dvoch kritérií: a) či plánovaný alebo skutočný deficit verejných financií presiahol referenčnú hodnotu 3 % HDP (pokiaľ miera deficitu neklesla podstatne a nepretržite a nedosiahla úroveň, ktorá sa približuje k referenčnej hodnote; alebo ak nie je prekročenie nad referenčnú hodnotu len výnimočné a dočasné a miera zostáva blízko referenčnej hodnoty); a b) či verejný dlh presiahol referenčnú hodnotu 60 % HDP (pokiaľ miera zadlženia neklesá a neblíži sa k referenčnej hodnote dostatočne a uspokojivým tempom).V súlade s protokolom o postupe pri nadmernom deficite, ktorý tvorí prílohu zmluvy, Komisia poskytne údaje na uplatňovanie EDP. Ako súčasť uplatnenia protokolu musia členské štáty oznámiť údaje o deficitoch a dlhoch verejných financií a iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93[2],[3].Dňa 19. mája 2004 Komisia začala uplatňovať EDP pre Grécko prijatím správy podľa článku 104 ods. 3 na základe všeobecného deficitu verejných financií predstavujúceho 3,2 % HDP a dlhu verejných financií 103 % HDP v roku 2003[4]. Dňa 5. júla 2004 Rada na základe odporúčania Komisie rozhodla, že Grécko má podľa článku 104 ods. 6 nadmerný deficit[5]. Rada zároveň a tiež na základe odporúčania Komisie riešila odporúčania pre Grécko[6] podľa článku 104 ods. 7, s cieľom ukončiť situáciu nadmerného deficitu najneskôr do roku 2005. Dňa 18. januára 2005 Rada podľa článku 104 ods. 8 a na základe odporúčania Komisie rozhodla, že v stanovenej lehote neboli prijaté žiadne účinné opatrenia v reakcii na odporúčanie určené podľa článku 104 ods. 7[7]. Dňa 17. februára 2005 sa Rada rozhodla, na základe odporúčania Komisie v súlade s článkom 104 ods. 9[8], upozorniť Grécko na prijatie opatrení na zníženie deficitu nevyhnutných na ukončenie situácie nadmerného deficitu verejných financií a predĺžiť konečný termín opravy o jeden rok, do roku 2006.Rada vo svojom rozhodnutí podľa článku 104 ods. 9 rozhodla, že „ Grécko ukončí súčasný stav nadmerného schodku čo najskôr, najneskôr do roku 2006 týmto spôsobom: i) dôslednou realizáciou rozpočtu na rok 2005 tak, ako to schválil parlament a ii) realizáciou opatrení trvalého charakteru súvisiacich s úpravou v roku 2006, ktoré povedú ku korekcii schodku o najmenej 0,6 percentuálneho bodu HDP“. Rada tiež požaduje, aby sa Grécko aj naďalej usilovalo o „identifikáciu a kontrolu iných faktorov než čisté pôžičky, ktoré prispievajú k zmene úrovní zadlženosti, s cieľom zaistiť dostatočné zníženie miery hrubého verejného dlhu a priblíženie primeraným tempom k referenčnej hodnote v súlade s korekciou nadmerného schodku“ a „zlepšenie zhromažďovania a spracovania údajov o verejných financiách“. Rada požiadala Grécko, aby v termíne do 21. marca 2005 predložilo správu navrhujúcu rozhodnutie prijaté so zreteľom na jej odporúčania a následne ďalšie pravidelné správy o pokroku.Okrem toho, Rada naliehavo vyzýva „Grécko, aby prijalo potrebné opatrenia na zabezpečenie udržateľnosti rozpočtovej konsolidácie smerom k takmer vyrovnanému stavu verejných financií alebo stavu v prebytku prostredníctvom zníženia cyklicky upraveného schodku o najmenej 0,5 % HDP ročne po náprave nadmerného schodku“.Tabuľka 1: Základná úprava, ktorú potvrdila Rada 17. februára 2005% HDP, pokiaľ nie je uvedené inak | 2004 | 2005 | 2006 |Všeobecný zostatok verejných financií Zmena cyklicky upraveného zostatku Zmena štrukturálneho zostatku Hrubý verejný dlh mesačne: Rast reálneho HDP (%) | -5,5 približne 112 3,8 | -3,6 +1,7 približne 112 3,3 | deficit <3 +0,6 najmenej približne 110 3,3 |Poznámka: Štrukturálny zostatok = cyklicky upravený zostatok bez jednorazových a iných dočasných opatrení.Zdroj: Oznámenie Rady podľa článku 104 ods. 9 pre Grécko, citujúce predpoveď útvarov Komisie z jesene 2004.Dňa 6. apríla 2005 Komisia prijala oznámenie Rady na základe revidovanej aktualizácie gréckeho programu stability z marca 2005 spoločne s verejným záväzkom gréckych úradov z 29. marca, aby v návrhu rozpočtu na rok 2006 dosiahli deficit pod 3 % HDP, čo bolo považované za implementačnú správu požadovanú v rozhodnutí Komisie[9] so záverom, že rozhodnutia dovtedy prijaté Gréckom boli konzistentné s rozhodnutím Komisie a že v tejto fáze nie sú podľa EDP potrebné žiadne ďalšie kroky. Rada s týmto hodnotením súhlasila na svojom zasadnutí 12. apríla 2005.Podľa článku 104 ods. 12 je potrebné zrušiť rozhodnutie Rady o existencii nadmerného deficitu na základe odporúčania Komisie, ak bol nadmerný deficit, podľa názoru Rady, v príslušnom členskom štáte odstránený.2. AKTUÁLNY VÝVOJ DEFICITUNa základe aktuálnych údajov poskytnutých Komisiou (Eurostat), ktoré nasledovali po správe predloženej Gréckom v apríli 2007 v súlade s nariadením Rady (ES) č. 3605/93[10] a predpoveďami útvarov Komisie z jari 2007, nominálny všeobecný deficit verejných financií bol v roku 2006 na úrovni 2,6 % HDP[11]. Hodnota deficitu zahŕňa 0,6 % dočasných prímov HDP, a to platby a odložené platby bánk výmenou za prevzatie penzijných záväzkov sociálnym zabezpečením. Tento výsledok je v súlade s rozhodnutím Rady podľa článku 104 ods. 9 o znížení nominálneho deficitu pod referenčnú hodnotu 3 % do roku 2006 a je rovnaký ako cieľ aktualizácie gréckeho programu stability v decembri 2005.Hlavné opatrenia uplatnené v roku 2006 na strane príjmov bojovali proti daňovým únikom, reforme v zdaňovaní majetku a zvýšeniu spotrebných daní z pohonných hmôt a tabaku. V druhej polovici roka bolo uplatnených aj niekoľko dodatočných opatrení na zvýšenie príjmov s cieľom zabezpečiť uskutočnenie rozpočtu na rok 2006, a to: zvýšenie sadzby preddavkov na daň z príjmu pre podniky a banky, ďalšie zvýšenia spotrebnej dane z pohonných hmôt a tabaku a zvýšenie daňovej povinnosti zavedenej na účty za mobilné pripojenie. Na strane výdavkov boli hlavnými opatreniami obmedzenia mzdových nákladov a prevádzkových výdavkov, nový rámec pre verejnoprávne podniky a jednotky (DEKO) so zameraním na racionalizáciu verejných výdavkov a zvýšenie účinnosti rozdelenia zdrojov a nové právne predpisy ohľadom verejno-súkromného partnerstva, ktoré zlepšili investície do malých a tiež veľkých infraštruktúrnych projektov bez tlaku na rozpočet. Dočasné príjmy HDP vo výške 0,4 %, ktoré boli predtým súčasťou rozpočtu, sa považovali za zníženie deficitu. Ukázalo sa však, že neboli konzistentné s ESA95 ani zohľadnené v údajoch o deficite uvádzaných v správe Eurostatu v apríli 2007. Malo to zvýšiť výsledok deficitu o rovnakú sumu. Nižšie dočasné príjmy však boli plne kompenzované revíziou swapov smerom nahor[12],[13].Príjmy a výdavky prispeli k nominálnej úprave o takmer 3 percentuálne body HDP v porovnaní s deficitom 5,5 % v roku 2005 v takmer rovnakých podieloch. Vyjadrené z hľadiska HDP, celkové príjmy sa zvýšili o 1,5 percentuálnych bodov s nepriamymi daňami vo výške 0,5 % HDP. Zvyšný 1 percentuálny bod je vysvetlený zvýšením v sociálnych príspevkoch a iných príjmoch vrátane kapitálových prevodov (prevody EÚ). Celkové výdavky boli znížené o 1,25 percentuálneho bodu HDP, hlavne na základe zníženia primárnych výdavkov (o 0,5 % HDP) a úrokových výdavkov (0,25 % HDP). Kapitálové výdavky boli tiež znížené o približne 0,5 percentuálneho bodu HDP. Štrukturálny zostatok (t.j. cyklicky upravený zostatok bez jednorazových a iných dočasných opatrení) sa v súlade s rozhodnutím Rady zlepšil o 2,25 percentuálnych bodov HDP.Celkove, deficit za rok 2006 je o 3,5 percentuálnych bodov HDP nižší ako v roku 2003, teda v roku, ktorý bol východiskovým bodom pre začiatok EDP a o 5,25 percentuálnych bodov HDP nižší ako v roku 2004, teda v roku, kedy deficit dosiahol maximum na úrovni 7,9 % HDP. Zodpovedajúce zlepšenia primárneho zostatku boli 2,75 a takmer 4,5 percentuálnych bodov HDP. Reálny rast HDP bol robustný napriek fiškálnej úprave v tomto období. Zlepšenie zostatku verejných financií merané podľa odhadovanej zmeny štrukturálneho zostatku znamenalo v rokoch 2004 až 2006 fiškálne úsilie na úrovni 4,5 percentuálnych bodov HDP. Okrem dopadu klesajúceho úrokového zaťaženia, fiškálne úsilie kleslo na úroveň 3,75 percentuálnych bodov HDP. Tieto údaje značne prevyšujú úpravu odporúčanú rozhodnutím Rady podľa článku 104 ods. 9, ktorá je zaručená v súvislosti s revíziou deficitných sérií smerom nahor odkedy bolo prijaté rozhodnutie Rady.Po zverejnení prvého výsledku v jarnom oznámení sú pomery deficitu zvyčajne revidované smerom nahor alebo smerom nadol. Celkovo sú pre členské štáty revízie bežné, zvyčajne relatívne malé a v priemere bezvýznamne odlišné od nuly. V prípade Grécka boli značné revízie v účtoch verejných financií od roku 2004 (pozri tabuľku), ktoré boli vykonané na základe výhrad vyjadrených Eurostatom k vykázaným údajom, výsledkom opatrení prijatých na zlepšenie zhromažďovania a spracovania finančných štatistík verejných financií, ako to bolo požadované odporúčaním Rady z 5. júla 2004 a rozhodnutím zo 17. februára 2005. Tieto opatrenia presvedčili Eurostat, aby potvrdil platnosť gréckeho deficitu verejných financií a hodnôt dlhu vykázaných v októbri 2006 a apríli 2007. Hoci v gréckom deficite verejných financií nemožno vylúčiť budúce revízie a rozdiel medzi súčasným vykázaným deficitom a referenčnou hodnotou deficitu, existuje relatívne malá pravdepodobnosť, že akákoľvek nasledujúca revízia účtov verejných financií zvýši pomer deficitu o viac ako 3 % HDP. Ak by boli revidované série HDP vykázané Gréckom v októbri 2006 a apríli 2007 neskôr v tom istom roku potvrdené Eurostatom, takáto pravdepodobnosť bude dokonca nižšia.3. PROGNÓZY DEFICITU NA ROK 2007 A NESKÔRVšeobecný deficit verejných financií na rok 2007 je podľa predpovede útvarov Komisie z jari 2007 plánovaný na úrovni 2,4 % HDP[14] s reálnym rastom HDP na úrovni 3,75 %. To zahŕňa dodatočné opatrenia na úsporu výdavkov trvalej povahy vo výške približne 0,25 % HDP a tiež dodatočné jednorazové príjmy v rovnakej výške, tak ako boli oznámené ministrom financií k dátumu ukončenia predpovede útvarov Komisie z jari 2007 [15]. Podľa aktualizácie programu stability Grécka z decembra 2006 bola oficiálnym cieľom deficitu pre rok 2007 tiež úroveň 2,4 % HDP. Tento oficiálny deficit však nezahŕňal vyššie uvedené opatrenia. Celkove sa jednorazové príjmy zahrnuté do predpovede z jari 2007 rovnali približne 0,5 % HDP v porovnaní so žiadnymi zahrnutými v programe stability. Podľa jarnej predpovede by bol deficit aj bez jednorazových príjmov stále pod referenčnou hodnotou, teda na úrovni 2,9 % HDP. S využitím scenára nezmenenej politiky by sa v roku 2008 deficit mierne zvýšil na hodnotu 2,75 % HDP, ale bez akejkoľvek ďalšej podpory z jednorazových príjmov. Prognózy deficitu poukazujú na dôveryhodnú a udržateľnú nápravu nadmerného deficitu.Napriek dodatočným trvalým a jednorazovým opatreniam oznámeným v apríli, jarná predpoveď prognózy deficitu na rok 2007 je rovnaká, nie lepšia ako cieľ programu stability. Predovšetkým dopad týchto nových opatrení je plánovaný tak, aby bol kompenzovaný i) opatrnejšími predpokladmi rastu v jarnej predpovedi a ii) skutočnosťou, že trvalé opatrenia v programe stability sú podľa názoru Komisie nedostatočné, aby plne nahradili pokles jednorazových príjmov z 0,6 % HDP v roku 2006 (okrem tých, ktoré boli oznámené v apríli) na 0,5 % v roku 2007.Hlavné opatrenia predpokladané na strane príjmov v rozpočte na rok 2007 sú reforma v zdaňovaní osobného príjmu a ďalšie zvýšenie spotrebných daní z pohonných hmôt v roku 2007, zatiaľ čo úrady sú stále odhodlané zintenzívniť svoj boj proti daňovým únikom. Predpokladá sa, že ročný rast primárnych výdavkov na stane výdavkov nedosiahne hodnotu nominálneho HDP a spolu s ďalším znížením úrokových nákladov by mal viesť k poklesu celkových výdavkov ako percentu HDP. Zníženie bude uľahčené pomalším rastom celkových verejných mzdových nákladov (približne 25 % celkových primárnych výdavkov), ktorý podľa rozpočtu nepresiahne 6 %, a tiež významnými obmedzeniami prechodných výdavkov verejných financií (najmä administratívnych nákladov a obstarávania).Prognóza deficitu na rok 2007 by v porovnaní s rokom 2006 predstavovala nominálne zníženie o 0,25 percentuálneho bodu HDP. Očakáva sa, že táto úprava sa bude takmer celkom prisudzovať trvalým opatreniam oznámeným k dátumu ukončenia jarnej predpovede útvarov Komisie na rok 2007. Predpokladá sa pokles celkových príjmov o menej než 0,25 percentuálneho bodu; vyššie nepriame dane by len čiastočne kompenzovali zníženie príjmov z prevzatia penzijných fondov a v menšej miere príjmov z priamych daní, ktoré odrážajú uplatnené zníženia dane z príjmu. Predpokladá sa pokles celkových výdavkov o 0,5 percentuálneho bodu HDP, najmä na základe nižších úrokových výdavkov, verejnej spotreby a tvorby hrubého fixného kapitálu. Štrukturálne zlepšenie by tvorilo približne 0,25 % HDP a štrukturálny deficit by v roku 2007 umiestnilo na úroveň približne 3,75 %.Podľa predpovede útvarov Komisie z jari roku 2007 je tempo úpravy v roku 2007 pod hodnotou 0,5 % HDP minimálneho štrukturálneho zlepšenia popísaného v rozhodnutí Rady podľa článku 104 ods. 9 na obdobie po oprave a nie je v súlade s Paktom stability a rastu. Rada vo svojom stanovisku k aktualizácii programu stability z decembra 2006 poznamenala[16], že program nepočítal s dosiahnutím strednodobého cieľa (MTO) stavu rozpočtu (pre Grécko v štrukturálnom zmysle vyvážený stav) v období programu (s ukončením v roku 2009)[17]. Dodala, že v nasledujúcich rokoch po oprave nadmerného deficitu, najmä po roku 2007, by malo byť tempo úpravy smerom k strednodobému cieľu naznačeného programom posilnené, aby bolo v súlade s Paktom stability a rastu.4. Vývoj dlhu a jeho prognózyV období rokov 2003 – 2006 neodrážal vývoj hrubého pomeru dlhu celkom vývoj všeobecného zostatku verejných financií a celkovej výkonnosti hospodárstva. V kontexte silného rastu nominálneho HDP (priemerne o viac ako 7,5 % ročne, teda predbehnutím priemeru EÚ o niekoľko rokov), klesajúcich úrokových výdavkov a zlepšenia primárnych zostatkov, pomer dlhu sa v rokoch 2003 až 2006 znížil len o 3,75 percentuálnych bodov.Rast nominálneho HDP bol hlavným hnacím motorom zníženia dlhu, ktorý viac ako vyrovnal účinok úrokových výdavkov zvyšujúcich dlh. Kombinovaný účinok rastu nominálneho HDP a úrokových výdavkov (efekt snehovej gule) prispel k zníženiu dlhu o 8,75 percentuálnych bodov HDP. Primárny zostatok prispieval k zvýšeniu dlhu do roku 2005 (o 3 percentuálne body HDP), zatiaľ čo v roku 2006 a po prvýkrát v roku 2003 sa zmenil na prebytok, ktorý prispel k zníženiu miery zadlženia o približne 2 body.Avšak významné kapitálové vyrovnanie zvyšujúce dlh (SFA) na úrovni približne 4,25 percentuálnych bodov bránilo v rokoch 2004 až 2006 rýchlejšiemu tempu zníženia dlhu, napriek výnosom z privatizácie rovnajúcim sa 1,5 % HDP. Kapitálové vyrovnanie bolo v niekoľkých posledných rokoch rozhodne oveľa nižšie ako v predchádzajúcich rokoch. Okrem toho, momentálne existujú oveľa podrobnejšie informácie o každej zložke kapitálového vyrovnania a menšie štatistické nezrovnalosti, čo prispieva k zvýšeniu množstva vykazovaných údajov. Kapitálové vyrovnanie zvyšujúce dlh o 1 % HDP bolo v roku 2004 spôsobené hlavne hromadením vkladov ústrednej vlády v bankách; v roku 2005 súviselo uverejnenie dlhu prevyšujúceho deficit hlavne so zaplatením dlžných výdavkov za zdravotnú starostlivosť. V roku 2006 pramenilo kapitálové vyrovnanie vo výške 2,3 % HDP predovšetkým z ďalšieho hromadenia vkladov bankami (0,6 % HDP), skutočnosti, že veľká časť príjmov v súvislosti s vyššie uvedeným prevodom penzijných záväzkov na sektor sociálneho zabezpečenia ešte nebola vyplatená (0,5 % HDP),[18] očakávaných platieb z rozpočtu EÚ (0,6 % HDP), platieb v súvislosti s nákupom vojenskej výstroje a výzbroje, ktoré sa po dodaní pripočítajú k deficitu (0,4 % HDP), predaja vlastného kapitálu (-1,4 % HDP), štatistických nezrovnalostí (0,6 % HDP), a tiež niekoľkých iných menej dôležitých premenných[19].Aktualizácia programu stability Grécka z decembra 2006 je zameraná na postupné a významné urýchlenie zníženia pomeru dlhu k HDP o 12,75 percentuálnych bodov do roku 2009, so začiatkom v roku 2006. Kombinovaný účinok rastúceho primárneho prebytku (7,25 percentuálnych bodov) a efekt snehovej gule znižujúci dlh (v podobnej hodnote vďaka silnému rastu nominálneho HDP), tvorili hlavné hnacie sily. Aktualizácia tiež plánuje významné zníženie kapitálového vyrovnania zvyšujúceho dlh, ktoré by sa rovnalo 1,75 percentuálnym bodom HDP v rokoch 2007 až 2009. Rada vo svojom stanovisku k programu poukázala na to, že vývoj pomeru dlhu po roku 2007 môže byť menej priaznivý ako plánovaný v programe, vzhľadom na priaznivé prognózy rastu a riziká pre ciele deficitu. Dodala, že pomer dlhu sa predsa len javí v období programu ako dostatočne klesajúci smerom k referenčnej hodnote.Podľa predpovede útvarov Komisie z jari 2007 by bolo tempo zníženia dlhu trochu pomalšie ako pri programe stability, aby pri scenári nezmenenej politiky dosiahlo v roku 2008 úroveň približne 97,5 %. Zdá sa, že vzhľadom na tieto tendencie dlhu je pomer dlhu dostatočne klesajúci smerom k referenčnej hodnote.5. ÚVAHY O šTATISTICKEJ ROBUSTNOSTI GRÉCKYCH ÚDAJOVPodľa odporúčania Rady z 5. júla 2004 a rozhodnutia zo 17. februára 2005 by malo Grécko „zlepšiť zhromažďovanie a spracovanie údajov o verejných financiách“.Národný štatistický úrad Grécka (NSSG) prijal niekoľko opatrení na zlepšenie kvality údajov o deficite a dlhu vykazovaných Komisii. Zahŕňa to predovšetkým nový prieskum, aby sa zhromažďovali údaje od sociálneho zabezpečenia, od orgánov miestnej a ústrednej správy a iných ako štátnych orgánov so štvrťročnou frekvenciou a načas; predchádzajúci prieskum bol ročný a výsledky boli často k dispozícii až po dvoch či troch rokoch. Okrem toho, výsledky z finančnej časti tohto prieskumu boli systematicky porovnávané s dostupnými údajmi o bankových štatistikách zhromažďovaných bankou Bank of Greece. Úrad NSSG pripravil aj oveľa podrobnejšiu analýzu kapitálových injekcií do verejných podnikov, aby sa v súlade s kritériami Eurostatu správne zaúčtovali do deficitu alebo finančných transakcií. Záznamy o výdavkoch na zdravotnú starostlivosť boli presunuté do prechodných položiek časového rozlíšenia, nie do hotovosti, ako to bolo predtým. Vojenské výdavky, prevody z rozpočtu EÚ, dane a prevody v rámci vlády boli taktiež oblasti, kvôli ktorým úrad NSSG zmenil svoj postup zaznamenávania v súlade s návrhmi Eurostatu. Okrem toho, grécke štatistické úrady zaviedli do praxe niekoľko iných technických odporúčaní Eurostatu, ktoré sú uvedené v správe metodických návštev. Tieto zlepšenia viedli v rokoch 2002 až 2005 k významnému zníženiu štatistických nezrovnalostí. V dôsledku toho 23. októbra 2006 Eurostat stiahol svoje výhrady ku kvalite údajov o deficite verejných financií a dlhu vykazovaných Gréckom a tieto údaje potvrdil. Toto uznanie platnosti bolo potvrdené v apríli 2007. Hoci naďalej pretrvávajú neobjasnené nezrovnalosti, sú podstatne nižšie ako v minulosti.Tabuľka: Revízie fiškálnych účtov Grécka od roku 2004V septembri 2004, dva mesiace potom, ako Rada rozhodla, že v Grécku existuje nadmerný deficit, predložili grécke úrady v novom oznámení revidované údaje naznačujúce, že od roku 2000 bol deficit verejných financií viac ako 3 % HDP. Predovšetkým deficity v rokoch 2000 – 2003 boli každý rok revidované smerom nahor o viac ako dva percentuálne body HDP (pozri tabuľku). Údaje o dlhu boli taktiež revidované smerom nahor o viac ako 7 percentuálnych bodov HDP. Údaje plánované na rok 2004 naznačovali revíziu údajov o deficite a dlhu smerom nahor o 2,3 % a 14 % HDP .[20]Táto revízia údajov bola vykonaná na základe nových informácií, ktoré poskytli grécke úrady na žiadosť Eurostatu za obdobie rokov 2000 – 2003 a opierali sa o dôveryhodnejšie využitie účtovného rámca ESA95. Dňa 23. septembra 2004 Eurostat po podrobnom preskúmaní vykazovaných údajov potvrdil nové údaje za roky 2000 – 2003[21].Oznámenie z marca 2005 údaje ešte viac revidovalo, najmä deficity za roky 2002 a 2003. Hlavnými dôvodmi boli i) skutočnosť, že výdavky na zdravotnú starostlivosť pripravené na úhradu neboli pri ich vzniku správne zaúčtované a ii) opravy prebytkov sociálneho zabezpečenia smerom nadol o 0,1 % v roku 2002 a o 0,2 % v roku 2003. Údaje o dlhu za roky 2002 a 2003 boli tiež mierne revidované smerom nadol, najmä kvôli preradeniu investičného fondu do sektora sociálneho zabezpečenia. Napriek postupným revíziám vykazovaných údajov o deficite a dlhu, Eurostat nepotvrdil údaje vykázané v marci 2005, septembri 2005 a apríli 2006.[22]V dňoch od 29. mája do 2. júna a od 27. do 29. septembra 2006 vykonal Eurostat metodickú návštevu[23] Grécka. Návšteva viedla k dohode medzi Eurostatom a gréckymi úradmi, čo objasnilo otázky čakajúce na prejednanie spomenuté v tlačových správach Eurostatu z 26. septembra 2005 a 24. apríla 2006 o záznamoch transakcií z rozpočtu EÚ, o účtovných výkazoch sociálneho zabezpečenia a sumách ostatných pohľadávok a splatných čiastok za roky 2002 až 2005. Dňa 26. septembra 2006 Eurostat odsúhlasil s gréckymi úradmi zníženie prebytkov orgánov ústrednej správy a fondov sociálneho zabezpečenia (opravy prevodov prijatých z bežného rozpočtu v rokoch 2002 až 2005 a zmena v zdrojoch údajov v roku 2005). Revízie boli vo výške 0,75 percentuálnych bodov HDP v roku 2004 a 2005. Predovšetkým revízia prebytkov sociálneho zabezpečenia smerom nadol predstavovala ročne približne 0,25 % HDP. V dôsledku toho boli údaje o deficite a dlhu ešte viac revidované; Eurostat stiahol svoje výhrady ku gréckemu deficitu verejných financií a verejnému dlhu a potvrdil vykazované údaje.[24]Oznámenie z apríla 2007 ďalej revidovalo deficit v roku 2004, a najmä v roku 2005 smerom nahor. Nárast v roku 2004 bol spôsobený najmä novými informáciami o čase záznamov prevodov z rozpočtu EÚ čiastočne kompenzovaných revíziou daňových pohľadávok smerom nahor. Nárast v roku 2005 bol spôsobený predovšetkým znížením prebytkov ostatných orgánov ústrednej správy.[pic]6. ZÁVERYVšEOBECNÝ DEFICIT VEREJNÝCH FINANCIÍ SA ZNÍžIL Z HODNOTY 7,9 % HDP V ROKU 2004 NA 2,6 % V ROKU 2006, POD 3 % REFERENčNEJ HODNOTY HDP. OPATRENIA PODMIEňUJÚCE ZNÍžENIE DEFICITU V TOMTO OBDOBÍ SÚ VÄčšINOU TRVALEJ POVAHY, HOCI EXISTOVALA POMOC VO FORME JEDNORAZOVÝCH PRÍJMOV V ROKU 2006 VO VÝšKE 0,6 % HDP. ŠTRUKTURÁLNY ZOSTATOK, T.J. CYKLICKY UPRAVENÝ ZOSTATOK BEZ JEDNORAZOVÝCH A INÝCH DOčASNÝCH OPATRENÍ ZLEPšENÝ O 4,5 % HDP V ROKU 2006 V POROVNANÍ S ROKOM 2004, čO BOLO VIAC AKO ODPORÚčALA RADA, KTORÝ JE ZARUčENÝ VZHľADOM NA REVÍZIU GRÉCKYCH SÉRIÍ DEFICITOV SMEROM NAHOR ODVTEDY, AKO RADA PRIJALA SVOJE ODPORÚčANIA. PODľA PREDPOVEDE ÚTVAROV KOMISIE Z JARI 2007 SA OčAKÁVA, žE HLAVNÝ DEFICIT SA ZMENšÍ NA 2,4 % HDP V ROKU 2007 (EšTE VRÁTANE JEDNORAZOVÝCH OPATRENÍ VO VÝšKE 0,5 % HDP, BEZ KTORÝCH BY BOL DEFICIT PREDSA LEN POD HRANICOU 3 %) A AK SA NEZMENÍ POLITIKA, MIERNE SA ZVÝšI NA 2,7 % HDP V ROKU 2008, ALE BEZ POMOCI JEDNORAZOVÝCH OPATRENÍ A ZNAMENAJÚC ďALšIE MARGINÁLNE ZLEPšENIE šTRUKTURÁLNEHO ZOSTATKU. NA ZÁKLADE TÝCHTO SKUTOčNOSTÍ JE MOžNÉ naznačiť, že sa deficit dôveryhodným a udržateľným spôsobom znížil pod hranicu 3 % HDP.Všeobecný hrubý verejný dlh sa znížil zo 108,5 % HDP v roku 2004 na 104,5 % v roku 2006 a podľa predpovede útvarov Komisie z jari 2007 sa očakáva, že do roku 2008 ešte klesne na hodnotu približne 97,5 % HDP (ak sa nezmení politika). Pomer dlhu je možné považovať za dostatočne klesajúci smerom k 60 % referenčnej hodnoty HDP.Štatistické úrady Grécka zlepšili svoje postupy, čo viedlo k významnému zníženiu štatistických nezrovnalostí a celkovo vyššej kvalite údajov. V dôsledku toho Eurostat stiahol svoje výhrady ku kvalite aktuálnych vykazovaných údajov.Z celkového hodnotenia vyplýva, že situácia nadmerného deficitu v Grécku bola odstránená. Preto Komisia odporúča Rade zrušiť svoje rozhodnutie o existencii nadmerného deficitu v Grécku.Tabuľka 3: Vývoj rozpočtu, 2003 – 2008Všeobecný zostatok verejných financií | -6,2 | -7,9 | -5,5 | -2,6 | -2,4 | -2,4 | -2,7 | -1,8 |Celkové príjmy | 43,0 | 42,1 | 41,6 | 43,2 | 43,0 | 43,2 | 42,5 | 43,6 |Celkové výdavky | 49,5 | 49,8 | 47,3 | 46,1 | 45,5 | 45,6 | 45,3 | 45,4 |Z toho: | úrokové výdavky | 5,5 | 5,5 | 4,9 | 4,6 | 4,4 | 4,4 | 4,2 | 4,2 |tvorba hrubého fixného kapitálu | 4,0 | 4,2 | 3,5 | 3,6 | 3,5 | 3,5 | 3,5 | 3,5 |Primárny zostatok | -0,7 | -2,4 | -0,6 | 2,0 | 2,0 | 2,0 | 1,5 | 2,4 |Jednorazové a dočasné opatrenia | 0,0 | 0,0 | 0,0 | 0,6 | 0,5 | 0,0 | 0,0 | 0,0 |Štrukturálny zostatok(1) | -6,5 | -8,5 | -6,1 | -3,9 | -3,6 | -2,8 | -3,5 | -2,3 |Štrukturálny primárny zostatok(1) | -1,0 | -3,0 | -1,2 | 0,7 | 0,8 | 1,6 | 0,7 | 1,9 |Hrubý verejný dlh(4) | 107,8 | 108,5 | 107,5 | 104,6 | 100,9 | 100,1 | 97,6 | 95,9 |Percentuálna zmena dlhu (a) = (b) + (c) + (d) | -2,9 | 0,7 | -1 | -2,9 | -3,7 | -4,0 | -3,3 | -4,2 |Príspevky: | primárny zostatok (b) | 0,7 | 2,4 | 0,6 | -2,0 | -2,0 | -2,0 | -1,5 | -2,4 |efekt snehovej gule ( c) | -3,1 | -2,8 | -2,7 | -3,2 | -2,4 | - | -2,6 | - |kapitálové vyrovnanie (d) | -0,5 | 1,0 | 1,1 | 2,3 | 0,7 | 0,6 | 0,7 | 0,6 |Mesačne Rast reálneho HDP (%) | 4,8 | 4,7 | 3,7 | 4,3 | 3,7 | 3,9 | 3,7 | 4,0 |Mesačne Produkčná medzera | 0,6 | 1,5 | 1,4 | 1,7 | 1,5 | 0,9 | 1,6 | 1,1 |(1) Cyklicky upravený zostatok okrem jednorazových a dočasných opatrení (2) Cyklicky upravené a štrukturálne zostatky a produkčné medzery podľa programu, ktoré vypočítali útvary Komisie na základe informácií uvedených v programe. Pre rok 2007 program nezahrnul jednorazové opatrenia vo výške 0,25 percentuálnych bodov HDP a trvalé opatrenia tiež vo výške 0,25 percentuálnych bodov HDP oznámené v apríli 2007. Celkové príjmy a celkové výdavky boli upravené podľa harmonizovaných definícií systému ESA95. (3) Predpoklad nezmenenej politiky (4) Zmena v pomere hrubého dlhu môže byť rozložená takto: [pic] kde t je časový dolný index; D, PD, Y a SF sú objem verejného dlhu, primárny deficit, nominálny HDP a kapitálové vyrovnanie a i a y predstavujú priemernú sumu dlhu a rast nominálneho HDP. Výraz v zátvorkách predstavuje efekt snehovej gule. Zdroje: Jarná predpoveď útvarov Komisie na rok 2007 (KOM) a aktualizácia programu stability z decembra 2006 |Odporúčanie preROZHODNUTIE RADY,ktorým sa zrušuje rozhodnutie 2004/917/ES o existencii nadmerného schodku v GréckuRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na jej článok 104 ods. 12,so zreteľom na odporúčanie Komisie,keďže:(1) Rada na základe odporúčania Komisie v súlade s článkom 104 ods. 6 zmluvy rozhodnutím Rady 2004/917/ES[25] rozhodla, že v Grécku existuje nadmerný deficit. Rada poukázala na to, že všeobecný deficit verejných financií bol v roku 2003 na úrovni 3,2 % HDP, nad 3 % HDP referenčnej hodnoty zmluvy, zatiaľ čo všeobecný hrubý dlh zostal na 103 % HDP, značne nad 60 % HDP referenčnej hodnoty zmluvy[26].(2) Dňa 6. júla 2004 v súlade s článkom 104 ods. 7 zmluvy a článkom 3 ods. 4 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (EDP)[27], Rada na základe odporúčania Komisie vydala odporúčanie, ktoré bolo adresované Grécku s cieľom odstrániť nadmerný deficit najneskôr do roku 2005. Odporúčanie bolo uverejnené.(3) Dňa 19. januára 2005 v súlade s článkom 104 ods. 8, Rada na základe odporúčania Komisie rozhodla, že Grécko neprijalo účinné opatrenia v reakcii na odporúčanie Rady podľa článku 104 ods. 7[28]. Dňa 17. februára 2005 Rada rozhodla[29], na základe odporúčania Komisie, upozorniť Grécko v súlade s článkom 104 ods. 9 na prijatie opatrení na zníženie schodku nevyhnutných na nápravu situácie nadmerného schodku verejných financií a predĺžiť konečný termín opráv o jeden rok, do roku 2006.(4) V súlade s článkom 104 ods. 12 zmluvy sa rozhodnutie Rady o existencii nadmerného deficitu zruší, ak sa podľa názoru Rady v príslušnom členskom štáte odstráni nadmerný deficit.(5) V súlade s protokolom o postupe pri nadmernom deficite, ktorý tvorí prílohu zmluvy, Komisia poskytne údaje pre uplatňovanie postupu. Ako súčasť uplatňovania uvedeného protokolu majú členské štáty oznamovať údaje o verejnom dlhu a o deficite verejných financií ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva[30].(6) Na základe údajov, ktoré poskytla Komisia (Eurostat) v súlade s článkom 8g ods. 1 nariadenia (ES) č. 3605/93 na základe oznámenia Grécka z 1. apríla 2007 a predpovede útvarov Komisie z jesene 2007, sú oprávnené tieto závery:-  Dlh verejných financií sa znížil z 7,9 % HDP[31] v roku 2004 na 2,6 % HDP v roku 2006, čo je pod referenčnou hodnotou deficitu 3 % HDP. Je rovnaký ako cieľ stanovený v aktualizácii programu stability v decembri 2005;-  Príjmy a výdavky prispeli k nominálnej úprave o takmer 3 percentuálne body HDP v porovnaní s deficitom 5,5 % v roku 2005 v takmer rovnakých podieloch. Vyjadrené z hľadiska HDP, celkové príjmy sa zvýšili o 1,5 percentuálneho bodu HDP, s nepriamymi daňami vo výške 0,5 percentuálneho bodu HDP. Zvyšný 1 percentuálny bod je vysvetlený zvýšením v sociálnych príspevkoch a iných príjmoch vrátane kapitálových prevodov (prevody EÚ). Celkové výdavky boli znížené o 1,25 percentuálneho bodu HDP najmä na základe zníženia primárnych výdavkov (o 0,5 % HDP) a úrokových výdavkov (0,25 % HDP). Kapitálové výdavky boli tiež znížené o približne 0,5 percentuálneho bodu HDP. Jednorazové výdavky tvorili 0,6 % HDP. Zlepšenie štrukturálneho zostatku (t.j. cyklicky upraveného zostatku bez jednorazových a iných dočasných opatrení) sa v roku 2006 odhaduje na 2,25 % HDP;-  Predpoveď útvarov Komisie z jari 2007 predpovedala na rok 2007 ďalšie zníženie deficitu na úroveň 2,4 % HDP. Táto hodnota je v súlade s oficiálnym deficitným cieľom 2,4 % HDP ustanovenom v aktualizácii programu stability v decembri 2006. Predpoveď útvarov Komisie však zahŕňa dodatočné jednorazové príjmy vo výške 0,25 % HDP a tiež trvalé opatrenia na úsporu výdavkov vo výške približne 0,25 % HDP, tak ako boli oznámené k dátumu ukončenia predpovede útvarov Komisie z jari 2007 a preto sa neodrážali v oficiálnom cieli z decembra 2006. Napriek tomu, jarná predpoveď prognózy deficitu na rok 2007 nie je lepšia ako cieľ, pretože dopad týchto nových opatrení je kompenzovaný i) opatrnejšími predpokladmi rastu a ii) skutočnosťou, že trvalé opatrenia plánované na rok 2007 by podľa názoru Komisie plne nenahradili pokles jednorazových príjmov. Bez jednorazových príjmov by bol deficit stále pod referenčnou hodnotou, na úrovni 2,9 % HDP. Ak nedôjde k zmene politiky, jarná predpoveď naznačuje pre rok 2008 deficit na úrovni 2,7 % HDP (pre rok 2008 nie sú zahrnuté žiadne jednorazové príjmy). Na základe týchto skutočností je možné naznačiť, že sa deficit dôveryhodným a udržateľným spôsobom znížil pod hranicu 3 % HDP. Zlepšenie štrukturálneho zostatku je plánované v roku 2007 o približne 0,25 percentuálneho bodu HDP a ak nedôjde k zmene politiky, o marginálnu hodnotu v roku 2008. Túto skutočnosť je potrebné vnímať v súvislosti s pokrokom potrebným k dosiahnutiu strednodobého cieľa (MTO) pre stav rozpočtu, ktorý je pre Grécko vyváženým štrukturálnym stavom;-  Verejný dlh klesol zo 108,5 % HDP v roku 2004 na 104,5 % v roku 2006. Podľa jarnej predpovede na rok 2007 sa plánuje sa ďalší pokles miery zadlženosti na úroveň približne 97,5 % do konca roka 2008, ešte stále nad 60 % referenčnej hodnoty HDP. Mieru zadlženosti je možné považovať za dostatočne klesajúcu smerom k 60 % referenčnej hodnoty HDP.(7) Štatistické úrady Grécka zlepšili svoje postupy, čo viedlo k významnému zníženiu štatistických nezrovnalostí a celkovo k vyššej kvalite údajov. V dôsledku toho Eurostat stiahol svoje výhrady ku kvalite aktuálnych vykazovaných údajov.(8) Podľa názoru Rady bol nadmerný deficit v Grécku odstránený a preto je potrebné zrušiť rozhodnutie 2004/917/ES,PRIJALA TOTO ROZHODNUTIE:Článok 1Z celkového hodnotenia vyplýva, že sa nadmerný deficit v Grécku odstránil.Článok 2Rozhodnutie 2004/917/ES sa preto zrušuje.Článok 3Toto rozhodnutie je určené Helénskej republike.V Bruseli,Za Radupredseda [1] Ú. v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).[2] Ú. v. ES L 332, 31.12.1993, s. 7. Nariadenie zmenené a doplnené nariadením (ES) č. 2103/2005 (Ú. v. EÚ L 337, 22.12.2005, s. 1).[3] Najnovšie oznámenie Grécka je k dispozícii na:http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[4] SEK(2004) 623. Údaje o všeobecnom deficite verejných financií a všeobecnom hrubom verejnom dlhu za rok 2003 boli revidované pri niekoľkých príležitostiach (pozri tabuľku). Podľa najnovších údajov predstavuje v roku 2003 hodnota deficitu 6,2 % HDP a dlhu 107,8 % HDP.[5] Ú. v. ES L 389, 30.12.2004, s. 25.[6] Všetky dokumenty týkajúce sa EDF pre Grécko sa nachádzajú na nasledujúcej internetovej stránke: http://ec.europa.eu/economy_finance/about/activities/sgp/edp_list_en.htm.[7] Ú. v. EÚ L 107, 28.4.2005, s. 24.[8] Ú. v. EÚ L 153, 16.6.2005, s. 29.[9] SEK(2005) 443.[10] Tlačová správa Eurostat č. 55/2007 z 23. apríla 2007.[11] HDP sa v tomto dokumente týka nezrevidovaných sérií HDP poskytnutých gréckymi úradmi ako prílohu k oznámeniu EDP v apríli 2007 a nie „revidovaných“ údajov o HDP zo správy vypracovanej gréckymi úradmi v októbri 2006, čo by mohlo viesť k revízii nominálneho HDP od roku 2000 o približne 26 % ročne smerom nahor. Vzhľadom na závažnosť a zložitosť revízie, ešte stále je predmetom skúmania Eurostatu.[12] V systéme ESA 95 sú swapy definované ako zmluvné dojednania medzi dvoma stranami, ktoré súhlasia s výmenou v priebehu obdobia a podľa dopredu stanovených pravidiel tokov platieb v rovnakej výške dlhov. Najviac prevažujúcimi spôsobmi sú swapy úrokových mier, swapy devízových kurzov a menové swapy (nazývané aj swapy úrokov krížových mien). Žiadna z výsledných platieb sa nepovažuje za majetkový príjem v systéme a všetky vyrovnania sa majú zaznamenať na finančnom účte.[13] Podľa nariadenia č. 2558/2001 (Ú. v. EÚ L 344, 28.12.2001, s. 1), ktorým sa mení a dopĺňa systém ESA95, toky súvisiace so swapmi sú finančné transakcie a preto by mali byť vylúčené z výpočtu deficitu verejných financií. Podľa tohto istého nariadenia sú však tieto toky pre osobitné účely postupu nadmerného deficitu ešte stále zaúčtované ako úroky. V prípade Grécka prispeli toky súvisiace so swapmi v roku 2006 k zníženiu deficitu verejných financií, ktorý je relevantný pre postup nadmerného deficitu, o 0,29 % HDP.[14] V septembri 2006 oznámili grécke úrady 26 % revíziu údajov nominálneho HDP smerom nahor. Revízia môže znamenať, že menovateľ účinku vyššieho HDP môže znížiť deficit tesne pod 2 %. Podľa predbežných odhadov by však sprievodná revízia hrubého národného príjmu mohla viesť k trvalému zvýšeniu gréckeho príspevku do rozpočtu EÚ o menej ako 0,25 % HDP a tiež k jednorazovej platbe nedoplatkov takéhoto príspevku vo výške približne 0,75 % HDP, čo môže vyplynúť zo zostatku v roku 2007. To by mohlo mať za následok deficit blízky, ale nižší ako 3 % HDP. Malo by sa však zdôrazniť, že tieto odhady sú založené výhradne na gréckom oznámení. V októbri 2006 pozastavil výbor pre hrubý národný dôchodok (HND) svoje stanovisko k zrevidovaným údajom predložených Gréckom a svoje stanovisko vyjadrí neskôr v roku 2007, len čo bude dokončená podrobná analýza gréckych údajov Eurostatom. Len potom môže Komisia určiť udržanú úroveň HDP a skutočné dôsledky pokiaľ ide o príspevok Grécka do rozpočtu EÚ.[15] Tieto opatrenia boli ratifikované v správe EDP z 30. apríla 2007 predloženej Gréckom v súlade s odporúčaním Rady podľa článku 104 ods. 9.[16] Ú. v. EÚ C 70, 27.3.2007, s. 9.[17] Dňa 24. apríla grécky minister financií verejne oznámil, že grécka vláda sa rozhodla presunúť konečný termín na dosiahnutie strednodobého cieľa vyváženého alebo ziskového rozpočtu z roku 2012 na rok 2010, teda o dva roky skôr ako bolo plánované v aktualizácii gréckeho programu stability a rastu v decembri 2006. Tento záväzok bol ratifikovaný v správe EDP z 30. apríla 2007 predloženej Gréckom v súlade s odporúčaním Rady podľa článku 104 ods. 9.[18] Túto sumu je potrebné vyplatiť v desiatich ročných splátkach.[19] Pozri poznámku Eurostatu Kapitálové vyrovnanie (SFA) pre členské štáty, eurooblasť a EÚ 27 na roky 2003 až 2006, ako bolo vykázané v apríli 2007 oznámením EDP, ktoré je k dispozícii na: http://epp.eurostat.ec.europa.eu/cache/ITY_PUBLIC/STOCK_FLOW_2007/EN/STOCK_FLOW_2007-EN.PDF.[20] Pozri tiež Európska komisia, Verejné financie v EMÚ – 2005, Európske hospodárstvo, 3, predovšetkým Tabuľka I.1.[21] Tlačová správa Eurostatu č. 117/2004.[22] Tlačové správy Eurostatu č. 39/2005, 120/2005 a 48/2006.[23] Metodické návštevy boli zriadené článkami 8d a 8e nariadenia Rady č. 3605/93. Tieto návštevy „sú navrhnuté s cieľom monitorovať postupy a výkazy verejného sektora, ktoré dokladujú vykázané aktuálne údaje, a vyvodiť podrobné závery v súvislosti s kvalitou vykazovaných údajov”; uskutočňujú sa „v prípadoch, ak sú určené podstatné riziká alebo možné problémy s kvalitou údajov, najmä ak súvisia s metódami, pojmami a klasifikáciami používanými pre údaje, ktoré sú členské štáty povinné vykazovať“. Správa z metodických návštev je k dispozícii na: http://epp.eurostat.ec.europa.eu/portal/page?_pageid=2373,47631456&_dad=portal&_schema=portal.[24] Tlačová správa Eurostatu č. 139/2006.[25] Ú. v. EÚ L 389, 30.12.2004, s. 25.[26] Údaje o všeobecnom deficite verejných financií a všeobecnom hrubom verejnom dlhu za rok 2003 boli revidované pri niekoľkých príležitostiach. Podľa najnovších údajov predstavuje deficit a dlh v roku 2003 6,2 % HDP a 107,8 % HDP v tomto poradí.[27] Ú. v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).[28] Ú. v. EÚ L 107, 28.4.2005, s. 24.[29] Ú. v. EÚ L 153, 16.6.2005, s. 29.[30] Ú. v. ES L 332, 31.12.1993, s. 7. Nariadenie zmenené a doplnené nariadením (ES) č. 2103/2005 (Ú. v. EÚ L 337, 22.12.2005, s. 1).[31] HDP sa v tomto rozhodnutí týka nezrevidovaných sérií HDP a nie revidovaných údajov o HDP vykázaných gréckymi úradmi v októbri 2006 a v apríli 2007.